सीकर। जिला परिषद में कनिष्ठ लिपिक भर्ती के लिए पंचायतराज विभाग ने शुक्रवार को 2251 अभ्यर्थियों के नामों की दूसरी सूची जारी कर दी। पहली सूची 2010 अभ्यर्थियों की जारी की गई थी लेकिन इनमें से सिर्फ 40 फीसदी ही डॉक्यूमेंट वेरीफिकेशन के लिए पहुंचे।
जिसके बाद जिला परिषद ने पंचायत राज विभाग को दूसरी सूची जारी करने के लिए प्रस्ताव भेजा था। परिषद में 691 पदों के लिए भर्ती होनी है। पहली सूची में से 811 अभ्यर्थी ही डॉक्यूमेंट वेरीफिकेशन के लिए आए थे। 12 जून तक डॉक्यूमेंट वेरीफिकेशन होगा। इसके बाद 13 जून तक कट ऑफ लिस्ट जारी होने की उम्मीद है।
डॉक्यूमेंट वेरीफिकेशन लिए यह तिथि
सामान्य वर्ग में सूची में शामिल सभी अभ्यर्थियों को दस जून को डॉक्यूमेंट वेरीफिकेशन करवाना होगा। इसी तरह सामान्य वर्ग महिला, विधवा, परित्यक्ता में शामिल सभी अभ्यर्थी, अन्य पिछड़ा वर्ग व विशेष पिछड़ा वर्ग के सभी अभ्यर्थी 11 जून को तथा अनुसूचित जाति, अनुसूचित जनजाति, निशक्तजन, उत्कृष्ट खिलाड़ी में शामिल सभी अभ्यर्थी 12 जून को डॉक्यूमेंट वेरीफिकेशन करवा सकेंगे। सूची जिला परिषद सीकर की वेबसाइट 222.5श्चह्यद्बद्मड्डr.orद्द पर भी अपलोड की गई है।
hin_Deva hin_Deva hin_Deva hin_Deva